Jawatankuasa Paralimpik Rusia

Jawatankuasa Paralimpik Rusia () merupakan Jawatankuasa Paralimpik Kebangsaan yang mewakili Rusia .

 Sejarah 
Jawatankuasa Paralimpik Rusia ditubuhkan pada tahun 1996. Pada 7 Ogos 2016, jawatankuasa tersebut digantungkan oleh Jawatankuasa Paralimpik Antarabangsa disebabkan oleh program doping yang ditaja oleh kerajaan yang berlaku pada Sukan Olimpik Musim Sejuk 2014. 

 Sukan Paralimpik Tokyo 2020 
Pada 9 Disember 2019, Agensi Anti-Doping Dunia (WADA) melarangkan Rusia daripada menyertai semua sukan antarabangsa selama empat tahun, setelah didapati bahawa data yang diberikan oleh Badan Anti-Doping Rusia telah dimanipulasikan oleh pihak berkuasa Rusia untuk melindungi atlet yang terlibat dalam program doping yang ditaja oleh kerajaan. Atlet Rusia hanya dibenarkan untuk menyertai Sukan Paralimpik di bawah bendera neutral dan dengan nama pasukan yang neutral.

Rusia kemudian mengemukakan rayuan terhadap keputusan WADA di Mahkamah Timbang Tara Sukan (CAS). Pada 17 Disember 2020, CAS mengumumkan bahawa penggantungan Rusia dikurangkan kepada dua tahun dan membenarkan atlet Rusia untuk mengambil bahagian di bawah bendera Jawatankuasa, dan bukannya di bawah bendera yang neutral, serta menggunakan warna bendera kebangsaan Rusia. 

Bagi semua upacara penyampaian pingat, Piano Concerto No. 1 yang diggubal oleh Pyotr Tchaikovsky akan dimainkan sebagai pengganti lagu kebangsaan Rusia. 

 Sumber 

 Pautan luaran 

 Laman web rasmi